Contingut
Índex 🔎︎

# Sobre

Introduïu l'adreça del destinatari i del remitent per al sobre. També podeu inserir camps d'adreça a partir d'una base de dades, com ara la base de dades Adreces.

Per a accedir a aquesta ordre...

Trieu la pestanya Insereix ▸ Sobre ▸ Sobre

## Destinatari

Introduïu l'adreça d'entrega. També podeu fer clic en aquest quadre, seleccionar una base de dades, una taula i un camp i, a continuació, fer clic al botó de cursor per a inserir el camp a l'adreça. Si ho voleu, podeu aplicar una formatació, com ara negreta i subratllat, al text de l'adreça.

## Remitent

Inclou una adreça de remitent al sobre. Activeu la casella de selecció Remitent i, a continuació, introduïu l'adreça del remitent. El LibreOffice insereix automàticament les dades de l'usuari al quadre Remitent, tot i que també podeu introduir les dades que vulgueu.

## Base de dades

Seleccioneu la base de dades que conté les dades de l'adreça que voleu inserir.

## Taula

Seleccioneu la taula de la base de dades que conté les dades de l'adreça que voleu inserir.

## Camp de la base de dades

Seleccioneu el camp de la base de dades que conté les dades de l'adreça que voleu inserir i, a continuació, feu clic al botó de cursor esquerre. Les dades s'afegiran al quadre d'adreça en què es troba el cursor.

### Camp de previsualització

Mostra una previsualització de la selecció actual.